༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

གཞུང་འགྲེལ་ཁ་ཤས་ཐོས་བ་ལ།།
མཁས་པ་རུ་བསྒྲགས་ནས་གཞན་སུན་འབྱིན།།
ཆོས་བརྒྱད་ཀྱི་ཆེ་ཐབས་འགྲན་པ་ལ།།
ཚོགས་གསོག་ཏུ་རློམས་ནས་ངོ་སོ་འཕྱར།།
རྫུན་པོ་ཆེ་འདི་རྩད་ཆོད་ན།།
ངག་བྲག་ཆའི་རྗེས་སུ་ཅི་ལ་འབྲང༌།།
མི་སྐྱིད་པའི་དུས་ངན་ཕྱི་རུ་ཤར།།
ང་ཆོས་མེད་ཀྱི་དུས་ངན་ནང་ནས་ཤར།།
དམ་ཚིག་དང་སྡོམ་པའི་ལོ་ཏོག་དེ།།
ཉོན་མོངས་སད་སེར་གྱིས་རྟག་ཏུ་བཅོམ།།
དུག་ལྔའི་འདུ་བ་གཏིང་ནས་འཁྲུགས།།
རང་སྣང་འཁྲུལ་བ་དགྲ་རུ་ལངས།།
ཆོས་རྒྱ་མཚོའི་འགྲམ་དུ་སྒོམ་གྲིར་ཤི།
་བཅུའི་མཐུན་རྐྱེན་གསེར་ལས་དཀོན།།
འགལ་རྐྱེན་མི་དགེའི་རླུང་དམར་འཚུབས།།
རྩོད་མེད་དམ་ཆོས་ཀྱི་ཕ་ཞེང་ཤོར།།
བླ་མ་དང་ཆོས་ཀྱི་མུ་གེ་ཕོག།
བསམ་སྤྱོད་ཕྱིན་ལོག་གི་རིམ་ཡམས་འགོས།
748

གྲུབ་ཐོབ་རྒྱ་མཚོའི་ཆུ་འགོ་བཀའ་རྒྱུད་ཀྱི་སྟོན་པ་བཀའ་དྲིན་ཅན་རྣམས་ཀྱི་ཐུགས་རྗེ་མངོན་པར་བསྐུལ་བའི་གླུ།

ཉམས་རྟོགས་ཀྱི་ལོངས་སྤྱོད་འཛོམ་དུས་མེད།།
འཕགས་ནོར་གྱི་ཁང་བཟང་ཧྲུལ་པོར་གྱུར།།
སྤྱོད་ངན་གྱི་དུས་འདི་བཅོས་ནུས་ན།།
བདེ་སྐྱིད་ཀྱི་དུས་བཟང་ཤུགས་ལ་འབྱུང༌།
འཁྲུལ་སྣང་གི་གཟུགས་བརྙན་སེམས་ལས་བྱུང༌།།
རང་སེམས་ལ་གཉེཪ་ཁ་མ་ཐུབ་ན།།
རྨི་ལམ་དང་ཆུ་གཉེར་ཟད་མཐའ་མེད།།
འགྱུ་བ་གཤིས་ཐོག་ཏུ་ཕེབ་ཙ་ན།།
མོ་གཤམ་གྱི་བུ་ལ་ཆགས་སྡང་བྲལ།།
ཐག་ཁྲ་ལ་སྦྲུལ་དུ་འཛིན་པ་ཞིག།
རི་བོང་རྭ་རྣོ་བརྟུལ་སུ་ཞིག་རྩོད།།
རིག་པ་ཡུལ་ཕྱིར་མི་འབྲེང་བར།།
ཞེན་པ་ལ་གཉེན་པོ་མེད་པར་གྲོལ།།
ལྷུན་འབྱམས་ཀློང་དུ་བཞུགས་པར་འཚལ།།
ལན་ཅིག་ཡུལ་སྣངསྒྱུ་མས་མིག་བྲིད། རྣམ་པར་གཡེང་བའི་ལྟད་མོ་ལ་འབྱམས་ཙ་ན། ཁ་ཅིག་
བཙོག་ལྟས་བྱེད། ཕལ་མོ་ཆེས་དགྲ་རྐུན་ལ་ཟོན་བྱེད། འགའ་ཞིག་དུས་ངན་གྱི་གླེང་བསླང་གིས་དུས་འདའ་
བའི་ཚེ་དེ་དག་ལ་གཏིང་ནས་ཞེ་ཁྲེལ་བ་ཞིག་གིས་རྐྱེན་བྱས་ཤུར་མར་བྲིས་པའོ།།
749

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

༈ ང་སྤྲང་པོ་ཟ་ཉལ་བྱེད་པ་ལ།།
ལས་སྟབས་ལེགས་ཀྱང་དགོས་རྒྱུ་ཆུང༌།།
སྟབས་ཀ་ཉེས་ཀྱང་འགྱོད་པ་མེད།།
སྙན་གྲགས་ཀུན་ཇི་ལྟར་དགྱེས་དགྱེས་མཛོད།།
བློ་ནང་དུ་ཁུག་དང་འདོད་པ་ཅན།།
ང་དམ་ཆོས་སྙིང་ནས་བསྒྲུབ་པ་ལ།།
བློ་ཤེས་སྒོ་ཡངས་ཀྱང་དགོས་རྒྱུ་ཆུང༌།།
མཁོས་ཁ་ཐབས་ཞན་ཀྱང་འགྱོད་པ་མེད།།
མི་ཆོས་ཀུན་ཇི་ལྟར་དགྱེས་དགྱེས་མཛོད།།
འདིང་རང་ལ་རྒྱོབ་དང་མགོ་རིལ་པོ།།
ང་བཀའ་བརྒྱུད་གོང་མའི་རྗེས་འཇུག་ལ།།
རྒྱུ་ཟས་ནོར་འཛོམ་ཡང་དགོས་རྒྱུ་ཆུང༌།།
ཁྱི་ལྟར་ཤི་ཡང་འགྱོད་པ་མེད།།
མིག་འཕྲུལ་ཀུན་ཇི་ལྟར་དགྱེས་དགྱེས་མཛོད།།
བློ་ཆོག་ཤེས་གྱིས་དང་དཀོར་ཟན་པོ།།
ང་སངས་རྒྱས་དྭགས་པོའི་བུ་བརྒྱུད་ལ།།
750

གྲུབ་ཐོབ་རྒྱ་མཚོའི་ཆུ་འགོ་བཀའ་རྒྱུད་ཀྱི་སྟོན་པ་བཀའ་དྲིན་ཅན་རྣམས་ཀྱི་ཐུགས་རྗེ་མངོན་པར་བསྐུལ་བའི་གླུ།

སྒོམ་ཞི་གནས་བརྟན་ཀྱང་དགོས་རྒྱུ་ཆུང༌།།
སེམས་རྣམ་རྟོག་འཚུབ་ཀྱང་འགྱོད་པ་མེད།།
དུག་ལྔ་ཀུན་ཇི་ལྟར་དགྱེས་དགྱེས་མཛོད།།
སེམས་རང་གྲོལ་ཐོང་དང་གུ་ཡངས་པོ།།
ང་ཀློང་ཆེན་རབ་འབྱམས་རྒྱལ་བརྒྱུད་ལ།།
ཉམས་ཀྲ་ཀྲི་ཤར་ཡང་དགོས་རྒྱུ་ཆུང༌།།
སྒོམ་ཧད་པོར་སོང་ཡང་འགྱོད་པ་མེད།།
ཡེངས་འཁྲུལ་ཀུན་ཇི་ལྟར་དགྱེས་དགྱེས་མཛོད།།
བློ་རྩིས་མེད་དུ་ཞོག་དང་རྣལ་འབྱོར་པ།།
ང་ཀ་དག་ལྷོངས་སུ་གྱུར་པ་ལ།།
ཐ་སྙད་ཀྱི་མཛུབ་ཚུགས་དགོས་རྒྱུ་ཆུང༌།།
བློ་ལ་མ་ཤོངས་ཀྱང་འགྱོད་པ་མེད།།
གྲུབ་མཐའ་ཀུན་ཇི་ལྟར་དགྱེས་དགྱེས་མཛོད།།
ཆོས་ཟད་སར་སྐྱོལ་དང་སྐལ་བ་ཅན།།
ང་རིག་པ་ཟང་ཐལ་སྐྱོང་བ་ལ།།
ཡོད་མེད་ཀྱི་སྒྲོ་འདོགས་དགོས་རྒྱུ་ཆུང༌།།
751

༼ཏ༽. ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ལམ་རྟགས་མེད་ཀྱང་འགྱོད་པ་མེད།།
སྤང་ཐོབ་ཀུན་ཇི་ལྟར་དགྱེས་དགྱེས་མཛོད།།
བློ་ཐ་མལ་དུ་བསྐྱུར་དང་སྙོམ་ལས་པ།།
ང་དྲན་པའི་རྩ་བ་སྟོར་བ་ལ།།
བློས་བྱས་ཀྱི་གཉུག་མ་དགོས་རྒྱུ་ཆུང༌།།
ཉམས་མཐོ་དམན་བྱུང་ཡང་འགྱོད་པ་མེད།།
འཆར་སྒོ་ཀུན་ཇི་ལྟར་དགྱེས་དགྱེས་མཛོད།།
གཞི་རྩ་ཆོད་དང་སྒྱུ་མའི་བུ།།
ང་གཏད་སོ་མེད་པའི་བྱ་བཏང་ལ།།
ཀད་ཀད་ཀྲིག་ཀྲིག་གིས་དགོས་རྒྱུ་ཆུང༌།།
མི་རྗེས་མ་སླེབ་ཀྱང་འགྱོད་པ་མེད།།
སྣང་ཤས་ཀུན་ཇི་ལྟར་དགྱེས་དགྱེས་མཛོད།།
བཅོས་མིན་དུ་སྤྱོད་དང་མདོ་མེད་པོ།།
ང་ཀུན་རྫོབ་འཁྲུལ་པའི་མཚངས་རིག་པས།།
ཤེས་མང་ཡང་དགོས་རྒྱུ་ཆུང༌།།
མི་མཁས་ཟེར་ཡང་འགྱོད་པ་མེད།།
གཞུང་འགྲེལ་ཀུན་ཇི་ལྟར་དགྱེས་དགྱེས་མཛོད།།
སེམས་གཏན་ལ་ཕོབ་དང་རེ་དོགས་ཅན།།
752

གྲུབ་ཐོབ་རྒྱ་མཚོའི་ཆུ་འགོ་བཀའ་རྒྱུད་ཀྱི་སྟོན་པ་བཀའ་དྲིན་ཅན་རྣམས་ཀྱི་ཐུགས་རྗེ་མངོན་པར་བསྐུལ་བའི་གླུ།

ང་ཆོས་ཀྱི་གནད་ཏིག་གོ་བ་ལ།།
མང་ཐོར
མང་ཐོས་ཀྱི་ཆོས་བཤད་དགོས་རྒྱུ་ཆུང༌།།
ཆོས་དྲེད་ཟེར་ཡང་འགྱོད་པ་མེད།།
སྟོན་པ་ཀུན་ཇི་ལྟར་དགྱེས་དགྱེས་མཛོད།།
ཆོས་རྒྱུད་ལ་སྦྱོར་དང་ཕ་ཡི་བུ།།
ང་ཐག་སྒོ་གཅིག་ཐོག་གཅོད་པ་ལ།།
བློ་ཚབ་ཚུབ་མང་པོས་དགོས་རྒྱུ་ཆུང༌།།
གཏི་མུག་ཟེར་ཡང་འགྱོད་པ་མེད།།
ཕར་ཡང་ཀུན་ཇི་ལྟར་དགྱེས་དགྱེས་མཛོད།།
རང་དབང་དུ་ཚུགས་དང་དགོས་པ་འགྲུབ།
གཞན་ཟེར་གྱི་ཁ་ལ་ཉན་པ་ཡི།།
བློ་སྣ་ཁ་མང་པོས་སྒོམ་ཆེན་བསླུ།།
ད་དུང་བརྟན་པ་མ་ཐོབ་པར།།
སྒྲུབ་པ་ལ་བར་ཆད་མེད་པར་ཤོག།
ཡང་རེ་ཞིག་ཆོས་བཤད་མཁན་དག་གི་བཤད་པ་ཁ་ཅིག་ཀྱང་ཐོས། སེམས་བརྩེ་བ་རྣམས་ཀྱིས་
འཇིག་རྟེན་གྱི་གྲོས་འདེབས་པ་ཡང་བྱུང༌། འོན་ཀྱང་རང་ཉིད་ལུགས་ཟུང་གཉིས་ཆར་རང་ཐག་སྔར་ནས་ཆོད་
ཟིན་པས་འཕྲལ་སྣང་ཅི་འདྲ་ཡང་གཏིང་ནས་བློ་འགྱུར་ལྡོག་ཆེར་མེད་པས་གསལ་འདེབས་སུ་སྨྲས་པའོ།།
753

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

༈ ཕ་དྲན་ཆོག་གི་རྒྱལ་པོ་པདྨའི་མཚན།།
སེམས་རིག་སྟོང་གི་ངང་དུ་ལྟག་གེར་ཤར།།
མཐའ་བྲལ་ཙམ་གྱི་གོ་བ་དང༌།།
བློ་འདས་ཀྱི་ཡིད་དཔྱོད་མ་ཞིག་བར།།
རྟོགས་སོ་སྙམ་པའི་ཁོག་འཚངས་ཀྱིས་བརྒྱངས།།
ལྟ་བ་བློས་བྱས་ཀྱི་ཞད་ཅིག་དེ་ན་གདའ།།
དྭངས་པའི་ཤེལ་ལ་འཇའ་ཚོན་བཞིན།།
སྣང་སེམས་ཀྱི་ཆོ་འཕྲུལ་སྣ་ཚོགས་ཀྱང༌།།
རིག་སྟོང་ལ་འཕོ་འགྱུར་རྡུལ་ཙམ་མེད།།
ཅོག་བཞག་གི་ལྟ་བ་མི་ཟེར་རམ།།
གནས་འགྱུ་ལ་ཨ་འཐས་འགྱུ་དྲན་གྱིས་བཟུང་
ཡེ་གྲོལ་ལ་ཡོངས་གྲོལ་གྱི་འཛིན་རྟོག་བསྒྲུབས།།
རང་བྱུང་ལ་བཟོ་བཅོས་ཀྱི་ལྷན་པ་གདབ།།
སྒོམ་པ་མཚན་འཛིན་གྱི་ཞད་ཅིག་དེ་ན་གདའ།།
སེམས་གསལ་རིག་སྟོང་གསུམ་ཟུང་འཇུག་ཉིད།།
གང་ཤར་གྱི་རང་འགྲོས་སྐྱོང་བ་ཡི།།
754

གྲུབ་ཐོབ་རྒྱ་མཚོའི་ཆུ་འགོ་བཀའ་རྒྱུད་ཀྱི་སྟོན་པ་བཀའ་དྲིན་ཅན་རྣམས་ཀྱི་ཐུགས་རྗེ་མངོན་པར་བསྐུལ་བའི་གླུ།

བཟོ་མེད་ཀྱི་རིག་པ་ཟང་ཐལ་ལ།།
རང་བབ་ཀྱི་སྒོམ་པ་མི་ཟེར་རམ།།
བཙུན་ཚུགས་བཟུང་དང་བརྟུལ་ཞུགས་སྤྱོད།།
སྨྱོ་སྤྱོད་ཐོ་ཅོ་ལ་སོགས་པ།།
འཁྲུལ་སྣང་ཨ་འཐས་ཀྱི་འཁོར་ལོ་བསྐོར།།
སྤྱོད་པ་ཚུལ་འཆོས་ཀྱི་ཞད་ཅིག་དེ་ན་གདའ།།
བདེན་ཞེན་དང་ཡེངས་འཁྲུལ་མ་ཞུགས་ན།།
སྤྱོད་ལམ་ཀུན་ཆོས་ཉིད་ཀྱི་རོལ་པ་ལ།།
དགག་སྒྲུབ་བྱེད་བློས་མི་བཅིངས ཅིངས་པ།།
ཤུགས་འབྱུང་གི་སྤྱོད་པ་མི་ཟེར་རམ།།
གཞི་ལམ་འབྲས་གསུམ་རང་སེམས་ཀྱི་འཁྲུལ།།
མཚན་རྟོག་ལ་གཉེར་ཁ་མི་བྱེད་པར།།
རྣམ་རྟོག་གི་འགྱུ་བ་རང་འགྲོས་སུ།།
རང་རིག་རང་གསལ་གྱི་དྲན་པར་དག།
རང་གྲོལ་གྱི་ངང་དུ་རྒྱུན་ཆད་མེད།།
འབྲས་བུ་ལྷུན་རྫོགས་ཀྱི་བྱིན་རླབས་དུས་འདིར་སྩོལ།།
དཔལ་སྤུངས་དབེན་རིར་བདག་གུ་ཎ་སྣང་བ་དྭངས་སྐབས་སྨྲས་པ་དགེ།
755

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

༈ སྐྱབས་དུས་གསུམ་ཀུན་མཁྱེན་པད་འབྱུང་དང༌།།
དབྱིངས་གཅིག་གྱུར་པདྨ་ཉིན་བྱེད་དབང་།།
བདག་མོས་པའི་བུ་ལ་བྱིན་རླབས་སྩོལ།།
གསོན་དང་རིག་འཛིན་བགྲེས་པོ་ལགས།།
ཆོས་མ་ཤེས་ནས་འཁོར་བར་འཁྱམས་པ་མིན།།
ལག་ཏུ་མ་བླངས་པས་རང་རེ་བསླུས།།
མཐོ་མཐོ་ཟབ་ཟབ་ཅིག་འདོད་གདོད་ནས།།
ཐོས་ཚད་ལ་ཆེད་གཉེར་མེད་པ་དེ།།
རྒྱུད་མ་ཐལ་དུ་ལུས་པའི་སྔ་ལྟས་སུ་གདའ།།
བཀའ་མདོ་རྒྱུད་རྣམས་སུ་མ་འཐུས་པའི།
གདམས་ངག་ཏུ་རློམས་པའི་ཚིགས་བཅད་སོགས།།
ཆོས་གསར་པའི་ཁོང་ན་ཅི་ཡང་མེད།།
རྒྱལ་པའི་བཀའ་དང་གྲུབ་ཐོབ་གསུང༌།།
བྱིན་རླབས་ཅན་གྱི་ཚིག་གཅིག་དེས།།
ཐེ་ཚོམ་མདུད་པ་མང་དཀྲོལ་བས།།
སོ་སྐྱེས་མཛེས་མཛེས་བསྒྲིགས་པ་ཡི།།
པུ་སྟི་མང་པོས་དོ་ཟླ་མིན།།
བཀའ་དང་མཐུན་ན་ཆོས་པ་ཡིན།།
756

གྲུབ་ཐོབ་རྒྱ་མཚོའི་ཆུ་འགོ་བཀའ་རྒྱུད་ཀྱི་སྟོན་པ་བཀའ་དྲིན་ཅན་རྣམས་ཀྱི་ཐུགས་རྗེ་མངོན་པར་བསྐུལ་བའི་གླུ།

ལུང་དང་མཐུན་ན་ཉམས་མྱོང་ཡིན།།
ཐེ་ཚོམ་ཆོད་ན་རྟོགས་ལྡན་ཡིན།།
རློམས་སེམས་སྤངས་ན་བཙུན་པོ་ཡིན།།
རྒྱུན་ཆད་མེད་ན་རྣལ་འབྱོར་ཡིན།།
ཆོས་ཁ་བཤད་ཤེས་པ་མང་ལགས་ཀྱང༌།།
སེམས་ཆོས་དང་འདྲེས་པ་ཉིན་མོའི་སྐར།།
ད་གཉའ་རེངས་སུ་བཏང་བས་ལེན།།
དེ་འཆི་བ་རྒྱུ
བ་རྒྱུད་ལ་མ་དྲན་པས་ལེན།།
ནམ་འཆི་ཆ་མེད་འདི་མ་གོ་བའི།།
མིང་ཆོས་པར
ཆོས་པར་བཏགས་ནས་ཆོས་བརྒྱད་དང༌།།
ཅེག་ཀྱང་འབྲལ་བར
བདག་ལྟ་བུའི་སེར་གཟུགས་གྲོག་ཚང་ལྟར།།
བརྡོལ་ནས་བསྟན་ལ་རྨ་འབྱིན་པར།།
ཡི་ལན་བརྒྱར་ཆད་ཀྱང་ལས་ཀྱི་མཐུས།།
རང་དབང་རང་གིས་མ་འདུས་པར།།
ཉིན་མཚན་ཆོས་མིན་གྱི་འཁོར་ལོ་བསྐོར།།
ལས་རྒྱུ་འབྲས་ཀྱི་རང་གཟུགས་བསླུ་མེད་དེ།།
རང་ཐོག་ཏུ་མྱོང་འགྱུར་དྲན་ཙ་ན།།
757

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོ

དཔལ་འབྱོར་རྩྭ་རྩེར་ཆགས་པ་ཡི།།
ཟིལ་པ་ཕྲ་རབ་ཙམ་ཞིག་ལ།།
བློ་འབྲལ་བར་མ་བཟོད་དལ་འབྱོར་ལུས།།
ཡིད་བཞིན་གྱི་ནོར་བུ་ལས་ལྷག་པ།།
ཆོས་མིན་གྱི་བསམ་སྦྱོར་ཤེས་ཚད་ཀྱིས།།
ཆུད་ཟོས་སུ་བཏང་བ་བདག་འདྲ་བས།།
དེང་སང་རྒྱལ་ཁམས་ཀུན་གང་བ།།
འདི་མཐོང་ཚེ་མཐོ་རིས་ཐར་པའི་ལམ།།
མིང་ཙམ་དུ་གྱུར་སྙམ་རབ་ཏུ་སྐྱོ།།
ཁྱེད་རྣལ་འབྱོར་དབང་པོ་ཇི་ལྟར་དགོངས།།
འོན་ཀྱང་རྒྱལ་བ་སྲས་བཅས་ཀྱིས།།
ཐབས་མཁས་འགྲོ་ཕན་མཛད་པ་ལ།།
ཚུལ་སྟོན་དུ་སྣ་ཚོགས་གཟུགས་འཆང་དང༌།།
ནང་གི་རྣལ་འབྱོར་ལ་གནས་པ་སོགས།།
ཁོང་ཡེ་ཤེས་ཀྱི་སྤྱན་ལྡན་མ་གཏོགས་པ།།
སོ་སྐྱེའི་བརྟགས་དཔྱད་ཇི་ཙམ་དུ།།
ལེགས་ཀྱང་རྒྱུད་ཚོད་མི་ཟིན་པས།།
758

གྲུབ་ཐོབ་རྒྱ་མཚོའི་ཆུ་འགོ་བཀའ་རྒྱུད་ཀྱི་སྟོན་པ་བཀའ་དྲིན་ཅན་རྣམས་ཀྱི་ཐུགས་རྗེ་མངོན་པར་བསྐུལ་བའི་གླུ།

དག་སྣང་འདི་ཆོས་ཀྱི་སྙིང་པོ་ཡིན།།
གྲུབ་མཐའི་རང་ཚུགས་ཤོར་དོགས་པས།།
སོ་སོའི་ས་ན་ཆེ་བཤད་ཀྱིས།།
གཞན་གྱི་སྐྱོན་འདོན་མང་ལགས་ཀྱང༌།།
རང་རེ་ལ་ཚུགས་ཀའི་གཉེར་མེད་པས།།
ཤེས་བཞིན་དུ་ཐར་ལམ་མི་སྒྲིབ་པར།།
དག་སྣང་གི་བློ་རྒྱ་བསྐྱེད་པར་འཚལ།།
དག་སྣང་ཕྱོགས་མེད་མཁན་གོ་བའི་སླད།།
ཆོས་ཐོས་ཚད་ཉན་ལ་ལག་ལེན་མེད།།
དབང་སྐུར་ཚད་ཞུ་ཡང་ཉམས་ལེན་མེད།།
བླ་མ་མཐོང་ཚད་བསྟེན་ལ་དམ་ཚིག་མེད།
སྙིགས་དུས་མི་བློ་བདུད་ཀྱིས་བསྒྱུར།།
བསྟན་བཤིགས་ཟོག་པོ་འགྲིམ་སྒོ་ཆེ།།
གསེར་ར་གན་ནོར་ཉན་འདུག་པས་ན།།
དག་སྣང་ཕལ་ཆེར་ཕུང་བའི་རྒྱུ།།
དེ་འདྲ་འཆལ་པ་ཡིན་པས་སྤངས།།
ཀུན་རྫོབ་འཁྲུལ་སེམས་ཀྱིས་བསྡུས་པའི་ཆོས།
རྨི་ལམ་རྨིས་པའི་མྱོང་ཚོར་ལྟར།།
759

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

དོན་དམ་གྱི་གཤིས་སུ་མ་གྲུབ་ཀྱང༌།།
ཇི་སྲིད་འཁྲུལ་སྣང་མ་དག་པ།།
དེ་སྲིད་ལས་འབྲས་ཕྲ་མོ་ཡང༌།།
བསླུ་བ་མེད་ལ་ངེས་རྙེད་ན།།
ངན་འགྲོའི་སྒོ་ཁེགས་མཐོ་རིས་ཀྱི།།
སྒོ་ཆེན་ཕྱེད་འགྱུར་འཇིག་རྟེན་པའི།།
ཡང་དག་ལྟ་བ་དེ་ཙམ་ཞི
མི་ལྡན་སྟོང་པའི་རྦད་ཁམས་ཅན།།